ગુરુગ્રામ : રાયન આંતરાષ્ટ્રીય સ્કૂલમાં ભણતા 7 વર્ષના માસૂમ પ્રદ્યુમ્નની હત્યા કેસમાં આજે એક મોટો ખુલાસો થયો છે. સીબીઆઇએ 11માં ધોરણમાં ભણતા એક વિદ્યાર્થીની ધરપકડ કરી છે. સુત્રોની માનીએ તો સીબીઆઇને તેવી શંકા છે આ વિદ્યાર્થીએ પ્રદ્યુમ્નની હત્યા કરાવી છે. 11માં ધોરણમાં ભણતા વિદ્યાર્થીની ધરપકડ પછી તેના પિતાએ સીબીઆઇ સામે અનેક સવાલ કર્યા છે. તેના પિતાનું કહેવું છે કે તે આખો દિવસ સ્કૂલમાં હતો અને પેપર પણ તેના પુત્રએ આપ્યું છે. સાથે જ તેના પિતાનું કહેવું છે કે સીબીઆઇએ ખોટી રીતે તેના પુત્રને ફસાવ્યો છે.